Foto: AP Photo / Patricia De Melo Moreira «Roskomnadzor» Google’ning qator IP-manzillari bloklanishiga doir xabarni tasdiqladi. Bu haqida idoraning «VKontakte»dagi sahifasida ma’lum qilindi. «Roskomnadzor»da bunday choralar haqiqatda Telegram messenjeri bloklanishi bilan bog‘liq ekani tan olindi. «Bugunga kelib Google «Roskomnadzor»ning talablarini qoniqtirmadi va sud qarorini buzib, Telegram Messenger Limited Liability Partnership’ga Rossiya hududida faoliyat yuritish uchun o‘z IP-manzillaridan foydalanish imkonini bermoqda», - deya izoh berildi idorada. Idorada shuningdek Telegram’ning Rossiyada faoliyat yuritishiga imkon berayotgan qator IP-manzillar reyestrga kiritilgani qo‘shimcha qilindi. Bundan avval rossiyalik foydalanuvchilar Google saytiga kirishda muammolarga duch kelayotgani haqida xabar berilgan edi.